ufal/npfl147 huggingface dataset:
# Salvatore Quasimodo
Salvatore Quasimodo  (* 20. august 1901, Modica, Taliansko – † 14. jún 1968, Neapol) bol taliansky prekladateľ a básnik, nositeľ Nobelovej ceny za literatúru (1959).

## Životopis
V roku 1908 sa rodina kvôli otcovi železničiarovi presťahovala do Messiny, kde bývali v odstavenom železničnom vozni na hluchej koľaji. V Salvatorovi navždy utkveli v pamäti spomienky na trosky, zrúcaniny a ničenie.
Už počas povinnej školskej dochádzky začal písať prvú poéziu a prózu. Spolu s priateľmi založil časopis Nuovo Giornale Letterario, z ktorého však vyšlo málo čísel. Po získaní diplomu na matematicko-fyzikálnom technickom inštitúte v roku 1919 odišiel do Ríma, kde sa zapísal na univerzitu - poľnohospodársku fakultu, ale zlé ekonomické podmienky mu zabránili v pokračovaní štúdia. Žil v chudobe a venoval sa rôznej činnosti. Písal a publikoval, pracoval ako technický kreslič aj ako predavač v železiarstve. Práve v Ríme vyšla jeho prvá zbierka básní Acque e terre a po nej druhá zbierka Oboe sommerso. Vďaka pobytu v Ríme spoznal mnohých vtedajších významných básnikov ako Eugenio Montale, Elio Vittorini a iných.
V roku 1940 sa presťahoval do Milána a v roku 1941 začal pôsobiť na tunajšom konzervatóriu ako profesor talianskej literatúry, ktorú vyučoval do roku 1968, teda do smrti. Medzitým vydal ďalšie zbierky básní (Ed e subito sera, Le nuove poesie). 
Po smrti prvej manželky sa druhýkrát oženil. V rokoch 1960 – 1968 veľa cestoval po Európe aj Amerike. V roku 1966 mu vyšla posledná zbierka básní Dare e avere.
Jeho dielo je preložené do 40 svetových jazykov.

## Diela
- Ponorený hoboj
- Teraz, keď deň sa dvíha

zbierky básní
- Acque  e terre
- Oboe sommerso
- Erato e Apollion
- Nuove Poesie
- Ed e subito sera
- Giorno dopo giorno
- La vita non e sogno a mnoho ďalších.

V slovenčine vyšli dve knihy: jedna pod názvom Ponorený hoboj ( Tutte le poesie ) a druhá Teraz, keď deň sa dvíha ( Quando sorge il giorno ).
Okrem básní písal aj hudobné libretá, ságy, preklady, antológie a rôzne spisy.

## Iné projekty
- Commons ponúka multimediálne súbory na tému Salvatore Quasimodo
# Saint-Péray (obec)
Saint-Péray je francúzska obec, ktorá sa nachádza v departemente Ardèche, v regióne Rhône-Alpes.

## Poloha
Saint-Péray má rozlohu 24,05 km². Najvyšší bod je položený 652 m n. m. a najnižší bod 107 m n. m.

## Obyvateľstvo
Saint-Péray má 7281 obyvateľov (2009).
Graf vývoja obyvateľstva:
Zdroje: INSEE
# Európsky systém národných a regionálnych účtov v Európskej únii
Európsky systém národných a regionálnych účtov v Európskej únii (skr. ESNÚ 2010; angl. European System of National and Regional Accounts in the European Union) alebo menej presne Európsky systém (národných) účtov 2010 (skr. ES(N)Ú 2010 alebo ESA 2010; angl. European System of Accounts 2010, skr. ESA 2010) je metodika národného účtovníctva určená pre štáty EÚ. 
Je rozšírením a aktualizáciou ESNÚ 95. Zároveň je to vlastne implementácia systému System of National Accounts 2008, ktorý vydala OSN (v spolupráci s ďalšími inštitúciami), na európske podmienky. 
V marci 2013 bol ESNÚ 2010 prijatý Európskym parlamentom, po následnom schválení Radou v roku 2013 má byť implementovaný členskými štátmi EÚ koncom roka 2014.
Štruktúra ESNÚ 2010 pozostáva z dvoch hlavných súborov tabuliek:
- účtov inštitucionálnych sektorov
- systému input-output tabuliek a odvetvových účtov
# Rudolf Filkus
Prof. Ing. Rudolf Filkus, CSc., (* 2. september 1927, Bratislava – † 17. december 2013, tamtiež) bol slovenský ekonóm, vysokoškolský učiteľ, po Nežnej revolúcii česko-slovenský politik za Verejnosť proti násiliu, neskôr zakladateľ Hnutia za demokratické Slovensko, poslanec Snemovne ľudu Federálneho zhromaždenia, minister vlád Česko-Slovenska aj samostatného Slovenska. V polovici 90. rokov po rozchode s HZDS člen menších strán Aliancia demokratov Slovenska a Demokratická ÚNIA Slovenska.

## Životopis
V rokoch 1953 – 1972 pôsobil ako vedecký pracovník Ekonomického ústavu Slovenskej akadémie vied v Bratislave, v rokoch 1972 – 1984 pôsobil vo Výskumnom ústave cenovom a 1984 – 1989 v Ústrednom ústave národohospodárskeho výskumu v Bratislave. Jeho odborná aj politická kariéra vyvrcholila v 90. rokoch. V roku 1990 bol vedúcim pracovníkom Ekonomického ústavu SAV, v období rokov 1991 – 1993 potom pracoval v Ústave ekonomickej teórie SAV.
V januári 1990 nastúpil ako poslanec za hnutie Verejnosť proti násiliu v rámci procesu kooptácie do Federálneho zhromaždenia po nežnej revolúcii do Snemovne ľudu (volebný obvod č 177 – Zvolen, Stredoslovenský kraj). Zotrval tu len do slobodných volieb roku 1990. V roku 1991 patril medzi zakladajúcich členov HZDS, ktoré vzniklo rozštiepením VPN potom, čo bol na jar 1991 Vladimír Mečiar odvolaný z postu slovenského premiéra. Filkus v reakcii na odvolanie Mečiara odstúpil z funkcie ministra plánovania SR (neskôr formálne minister pre hospodársku stratégiu), ktorú zastával v prvej vláde Vladimíra Mečiara. Od roku 1991 potom bol profesorom Vysokej školy ekonomickej v Bratislave. Na sneme HZDS v Banskej Bystrici v júni 1991 bol Filkus zvolený za predsedu Rady HZDS, na čele ktorej zotrval do roku 1993.
Znovu sa do federálneho parlamentu vrátil až po voľbách roku 1992, keď (teraz už ako poslanec HZDS) zasadol do Snemovne ľudu, aby tu zotrval až do zániku Česko-Slovenska v decembri 1992. Vtedy zasadal v poslednej federálnej vláde (vláda Jana Stráskeho) ako 1. podpredseda vlády.
Po vzniku samostatného Slovenska bol roku 1993 vymenovaný za veľvyslanca Slovenska v Rakúsku. V tom istom roku však po rozkole odišiel z HZDS a v rokoch 1993 – 1994 bol členom a podpredsedom odštiepeneckej formácie Aliancia demokratov Slovenska, následne významným predstaviteľom z nej vzniknutej Demokratickej únie Slovenska (DUS). Za ňu bol v období marec – december 1994 ministrom financií Slovenska vo vláde Jozefa Moravčíka. V rokoch 1994 – 1998 bol poslancom Národnej rady Slovenskej republiky za DUS. Demokratickú úniu a jej poslanecký klub nečakane opustil 14. mája 1997, následne sa v novembri 1997 stal podpredsedom Národnej rady Slovenskej republiky. Hoci v danom čase nebol členom žiadnej opozičnej strany, bol vtedajšou parlamentnou väčšinou (HZDS, Slovenská národná strana, Združenie robotníkov Slovenska) zvolený do funkcie, ktorú opozícia odmietala obsadiť od roku 1994, keď jej nebolo umožnené podieľať sa na práci orgánov NR SR na kontrolu silových zložiek. Po parlamentných voľbách v roku 1998 odišiel z politického života.
# Albrecht II. Habsburský
Albrecht II. Habsburský zv. Múdry, či  Chromý (* 12. december 1298, hrad Habsburg – 20. júl 1358, Viedeň) bol rakúsky vojvoda.

## Životopis
Albrecht bol synom cisára Albrechta I. a Alžbety Tirolskej. 
Pôvodne sa mal Albrecht venovať cirkevnej kariére, dostal všestranné vzdelanie. V roku 1324 sa vo Viedni oženil s Janou z Pfirtu. Do čela rodu sa dostal v roku 1330 po smrti staršieho brata Fridricha a v marci toho roku bol postihnutý ťažkou chorobou, alebo otravou a ochrnul. Došlo minimálne k čiastočnému ochrnutiu končatín, preto musel byť prepravovaný na nosidlách.
Je pochovaný spoločne s manželkou v kartúze v Gamingu.

## Deti
- Rudolf IV. (* 1. november 1339 – † 27. júl 1365) ∞ 1353 Katarína Luxemburská (1342 – 1395)
- Katarína (* 1342 – † 10. január 1381), opátka vo Viedni
- Margaréta (* 1346 – † 14. január 1366) ∞
  1. 1359 hornobavorský vojvoda Meinhard Bavorský (* 1344 – † 1363)
  2. 1364 Ján Henrich Luxemburský (* 1322 – † 1375)
- Friedrich III. (* 1347 – † 1362)
- Albrecht III. (* 9. september 1349 – † 29. august 1395) ∞
  1. 1366 Alžbeta Luxemburská  (* 1358 – † 1373)
  2. 1375 Beatrix z Norimberka (* 1360 – † 1414)
- Leopold III. Habsburský (Spravodlivý) (* 1. november 1351 – † 9. júl 1386) ∞ 1365 Viridis Visconti (* 1350 – † 1414)


## Iné projekty
- Commons ponúka multimediálne súbory na tému Albrecht II. Habsburský
# Strojetice
Strojetice je obec v Česku v okrese Benešov v Stredočeskom kraji. 1. januára 2012 tu žilo 132 obyvateľov, z toho 68 mužov a 64 žien, pričom priemerný vek v obci bol 43,5 roka (muži 40,7 roka, ženy 46,5 roka).
# Buverchy
Buverchy je francúzska obec, ktorá sa nachádza v departemente Somme, v regióne Pikardia.

## Poloha
Obec má rozlohu 1,85 km². Najvyšší bod je položený 64 m n. m. a najnižší bod 56 m n. m.

## Obyvateľstvo
Počet obyvateľov obce je 41 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Brancourt-en-Laonnois
Brancourt-en-Laonnois je francúzska obec, ktorá sa nachádza v departemente Aisne, v regióne Pikardia.

## Polohopis
Brancourt-en-Laonnois má rozlohu 6,56 km². Najvyšší bod je položený 179 m n. m. a najnižší bod 63 m n. m..

## Obyvateľstvo
Brancourt-en-Laonnois má 659 obyvateľov (2009).
Graf vývoja obyvateľstva:
Zdroje: INSEE

## Iné projekty
- Commons ponúka multimediálne súbory na tému Brancourt-en-Laonnois

| Portal | Francúzsky portál |
# NGC 1826
Súradnice:  05h 05m 34s; -66° 13′ 52″
NGC 1826 je otvorená hviezdokopa v súhvezdí Mečiar, ktorú objavil austrálsky astronóm James Dunlop 24. septembra 1826.
Jej zdanlivá hviezdna veľkosť je 13,3.
# Zložené slovo
Zložené slovo (iné názvy: kompoezitum, zloženina) je slovo obsahujúce aspoň dve koreňové morfémy a spravidla spájaciu morfému. Napr. horolezec, vodopád, modloslužobník atď.
# Le Déluge (Oise)
Le Déluge je francúzska obec, ktorá sa nachádza v departemente Oise, v regióne Pikardia.

## Poloha
Obec má rozlohu 3,69 km². Najvyšší bod je položený 212 m n. m. a najnižší bod 162 m n. m.

## Obyvateľstvo
Počet obyvateľov obce je 490 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Les Verchers-sur-Layon
Les Verchers-sur-Layon je francúzska obec, ktorá sa nachádza v departemente Maine-et-Loire, v regióne Pays-de-la-Loire.

## Poloha
Obec má rozlohu 30,7 km². Najvyšší bod je položený 109 m n. m. a najnižší bod 48 m n. m.

## Obyvateľstvo
Počet obyvateľov obce je 916 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Gyügye
Gyügye je obec v Maďarsku v Sabolčsko-satmársko-berežskej župe v obvode Fehérgyarmati.
Má rozlohu 433 ha a žije tu 270 obyvateľov (2007).
# Void-Vacon (obec)
Void-Vacon je francúzska obec, ktorá sa nachádza v departemente Meuse, v regióne Lotrinsko.

## Poloha
Obec má rozlohu 35,58 km². Najvyšší bod je položený 374 m n. m. a najnižší bod 231 m n. m.

## Obyvateľstvo
Počet obyvateľov obce je 1 665 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Pamětice
Pamětice je obec v Česku v okrese Blansko v Juhomoravskom kraji. 1. januára 2012 tu žilo 247 obyvateľov, z toho 127 mužov a 120 žien, pričom priemerný vek v obci bol 36,5 roka (muži 34,2 roka, ženy 39,0 roka).

## Iné projekty
- Commons ponúka multimediálne súbory na tému Pamětice
# Rawson (department, San Juan)
Department Rawson leží južne od centra provincie San Juan na západe Argentíny a je jeden z 19 departmentov provincie.
Na severe hraničí s departmentmi Rivadavia, Hlavné mesto a Santa Lucía, na východe s departmentom Nueve de Julio, na juhu s departmentmi Sarmiento a Veinticinco de Mayo a na západe s departmentom Pocito.
Hlavné mesto departmentu je Rawson.
# Gigabajt
| Násobky bajtu | Násobky bajtu | Násobky bajtu           | Násobky bajtu | Násobky bajtu                  | Násobky bajtu                  | Násobky bajtu                  |
| predpona SI   | predpona SI   | predpona SI             |               | binárna predpona (IEC 60027-2) | binárna predpona (IEC 60027-2) | binárna predpona (IEC 60027-2) |
| Meno          | Symbol        | Násobok                 |               | Meno                           | Symbol                         | Násobok                        |
| ------------- | ------------- | ----------------------- | ------------- | ------------------------------ | ------------------------------ | ------------------------------ |
| kilobajt      | kB            | 103 (nesprávne aj 210)  |               | kibibajt                       | KiB                            | 210                            |
| megabajt      | MB            | 106 (nesprávne aj 220)  |               | mebibajt                       | MiB                            | 220                            |
| gigabajt      | GB            | 109 (nesprávne aj 230)  |               | gibibajt                       | GiB                            | 230                            |
| terabajt      | TB            | 1012 (nesprávne aj 240) |               | tebibajt                       | TiB                            | 240                            |
| petabajt      | PB            | 1015 (nesprávne aj 250) |               | pebibajt                       | PiB                            | 250                            |
| exabajt       | EB            | 1018 (nesprávne aj 260) |               | exbibajt                       | EiB                            | 260                            |
| zettabajt     | ZB            | 1021 (nesprávne aj 270) |               | zebibajt                       | ZiB                            | 270                            |
| yottabajt     | YB            | 1024 (nesprávne aj 280) |               | yobibajt                       | YiB                            | 280                            |

Gigabajt (skratka GB, angl. gigabyte) je jedna z jednotiek kapacity pamäťových médií.

## Definice
1 gigabajt = 109 bajtov.
V minulosti bola jednotka gigabajt používaná vo význame 230 bajtov (1024 megabajtov). V súčasnosti sa ale presadzuje trend používania jednotky GiB (gibibyte) pre 1 024 MiB, aby mohla predpona giga (GB) zostať chápaná ako 1 000 megabajtov.

## DVD a konverzia medzi GB aMB
Na DVD médiách je často udávaná kapacita prázdnych DVD+/-R 4,7 GB. Takéto označenie budí dojem, že je možné na jedno jednovrstvové médium uložiť 4,7 GiB, čo v súčasnom ponímaní znamená 4,7 × 230 B, kde 1 KiB (nie kB) = 210 B, čo je 1 024 B. 
V skutočnosti 4,7 GB znamená 4,7 × 109 B, kde 1 kB = 103 B, čo je 1 000 B. Výsledná kapacita je teda 4 489 MiB pri DVD-R médiu a 4 483 MiB pri DVD+R médiu. Rozdiel 6 MiB je spôsobený malým rozdielom v kapacite média, ktorý je spôsobený iným formátom zápisu dát.

## Pozeraj
- Binárny prefix
# Châtelais
Châtelais je francúzska obec, ktorá sa nachádza v departemente Maine-et-Loire, v regióne Pays-de-la-Loire.

## Poloha
Obec má rozlohu 23,68 km². Najvyšší bod je položený 102 m n. m. a najnižší bod 26 m n. m.

## Obyvateľstvo
Počet obyvateľov obce je 640 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Gmina Stanisławów
Gmina Stanisławów je vidiecka gmina v Poľsku v Mazovskom vojvodstve.
Má rozlohu 106,01 km a žije tu 6 240 obyvateľov (2006), priemerná hustota zaľudnenia je 58,86 osôb/km².
Sídlom powiatu, v ktorom sa gmina nachádza, je mesto Mińsk Mazowiecki.
# Eric Stewart
Eric Michael Stewart (* 20. január 1945, Droylsden, Anglicko) je anglický spevák, skladateľ a hudobný producent. Je jedným z členov rockovej skupiny 10cc. Eric Stewart spolupracoval s Paulom McCartneym a Agnethou Faltskog z ABBA.

## Životopis
Eric Stewart sa narodil 20. januára 1945 v Anglicku. Eric získal svoju prvú gitaru vo veku 14 rokov a okamžite sa pripojil ku kapele, v ktorej bol Vic Steele a stali sa Emperors of Rhythm. Podporili slávne mená vrátane Brendy Lee a dali Ericovi prvú chuť vystupovať a hrať. V roku 1963 sa Eric pripojil k Wayne Fontana a Mindbenders. Po tom, čo Fontana opustil skupinu v roku 1965, The Mindbenders pokračovali v úspechu sami. Skupina dokonca hosťovala vo filme so Sidney Poitierom To Sir With Love (1967). Kapela sa rozpadla 20. novembra 1968, čo bola posledná noc britského turné s The Who, Arthurom Brownom a Joeom Cockerom. Pomocou honorárov svojich Mindbenders mohol Eric v roku 1968 otvoriť svoje prvé nahrávacie štúdio so svojím obchodným partnerom Petrom Tattersallom. Eric bol hudobníkom v Strawberry Studios a práve v Strawberry. V roku 1972 boli Eric, Graham Gouldman, Lol Crème a Kevin Godley unavení z produkovania a hrania na hitoch iných ľudí a rozhodli sa, že by sa sami mali stať kapelou s vlastnou tvorbou. Spoločne sa tak stali 10cc a čoskoro sa stali známymi. Tretí album 10cc, The Original Soundtrack, pomohol Ericovi získať uznanie ako spisovateľa, speváka a hudobníka. Pieseň 'I'm Not In Love' vyniesla skupine mnoho ocenení za skladanie piesní a produkciu a Ericovi vyniesla aj nomináciu na Grammy za prípravu albumu. 10cc sa rozpadli po ich albume z roku 1983 „Windows in the Jungle“ a dali sa znovu dokopy až po albume „...Meanwhile“ z roku 1992. V roku 1979 Eric produkoval "Fasády" Sad Café. V priebehu rokov Eric produkoval albumy mnohých umelcov vrátane: Godley & Crème, Flip a Agnetha Faltskog (z Abba). Eric Stewart sa objavil na mnohých albumoch Paula McCartneyho a napísal aj piesne pre McCartneyho album „Press To Play“. V roku 1990 Eric poskytol vokály na album „Freudiana“ produkovaný Alana Parsonsa a neskôr spieval na niekoľkých ďalších sólových albumoch Alana Parsonsa.

## Diskografia

### Albumy (štúdiové)
- Girls (1980)
- Frooty Rooties (1982)
- Do Not Bend (2003)
- Viva la Difference (2009)


### Účasť na filmoch
- Girls (1980)


## Iné projekty
- Commons ponúka multimediálne súbory na tému Eric Stewart
# Útek do Budína
Útek do Budína (česky Útěk do Budína) je koprodukčný (česko-slovensko-maďarský) film natočený podľa rovnomenného románu Vladislava Vančuru.
- Architekt: Pavol Andraško, Braňo Mihálik, Dušan Fischer
- Návrhy kostýmov: Anita Hroššová
- Strih: Rudolf Mihálik

Poznámka: Pre televíziu bol spracovaný ako päťdielny seriál.
# Puerto Madryn
Puerto Madryn (wal. Porth Madryn) je mesto v argentínskej provincii Chubut a hlavné mesto departmentu Biedma. Leží na pobreží Atlantického oceánu. Pri sčítaní ľudu v roku 2010 malo mesto 81 315 obyvateľov. Bolo založené 28. júla 1865 waleskými osadníkmi.
Mesto je významným turistickým centrom, ktoré turisti navštevujú v súvislosti s polostrovom Valdés. Polostrov Valdés je zapísaný v zozname Svetového dedičstva UNESCO.

## Iné projekty
- Commons ponúka multimediálne súbory na tému Puerto Madryn
# Chézy
Chézy je francúzska obec, ktorá sa nachádza v departemente Allier, v regióne Auvergne.

## Poloha
Chézy má rozlohu 36,53 km². Najvyšší bod je položený 274 m n. m. a najnižší bod 218 m n. m.

## Obyvateľstvo
Chézy má 211 obyvateľov (2009).
Graf vývoja obyvateľstva:
Zdroje: INSEE
# Mravné hodnotenie
Mravné hodnotenie  je pripisovanie mravnej hodnoty, prisúdenie mravného významu, mravné posudzovanie. Hodnotíme vlastné a cudzie konanie, osoby a sociálne útvary (inštitúcie, zákony atď.).
# Adidas Brazuca
Adidas Brazuca je oficiálny model lopty navrhnutý firmou Adidas, ktorou sa hrali zápasy majstrovstiev sveta vo futbale v roku 2014 v Brazílii. Slovo "brazuca" vychádza zo skratky Brazílie BRA a z koncovky ZUCA. Brazuca sa tak stala 13. generáciou lopty na futbalových majstrovstvách sveta. Lopta sa skladá zo šiestich trojrozmerne profilovaných panelov.

## Pomenovanie
Názov lopty bol predstavený v nedeľu 2. septembra 2012, po tom ako sa ukončilo hlasovanie brazílskych fanúšikov, ktorí dali najviac hlasov (77,8 %) názvu Brazuca. Na druhom mieste skončil názov Bossa Nova s 14,6 % hlasov a na treťom mieste názov Carnavalesca (Brazílsky karneval) so 7,6 % hlasov.

## Iné projekty
- Commons ponúka multimediálne súbory na tému Adidas Brazuca
# Cellieu
Cellieu je francúzska obec, ktorá sa nachádza v departemente Loire, v regióne Rhône-Alpes.

## Poloha
Obec má rozlohu 12,11 km². Najvyšší bod je položený 812 m n. m. a najnižší bod 318 m n. m.

## Obyvateľstvo
Počet obyvateľov obce je 1 607 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Frank James Marshall
Frank James Marshall(* 10. august 1877 New York, USA – † 9. november 1944, New York) bol americký šachový veľmajster, popredný svetový hráč v 1. štvrtine 20. storočia.
Prvé šachové skúsenosti zbieral Marshall v Montreale, kde jeho rodina dlhší čas žila. Už v roku 1890 bol jedným z najsilnejších hráčov Montrealu. Od mladosti sa profiloval, ako temperamentný hráč ostrého útočného štýlu. Počas svojej kariéry predviedol množstvo výborných kombinačných partií. Jeho slabinou však bola pozičná hra a malá vytrvalosť v obrane. Jeho výsledky boli (hlavne do 1. svetovej vojny) značne nevyrovnané, dosiahol viacero výborných výsledkov, ale mnohokrát skončil v poli porazených. V zápasoch mal slabšie výsledky.
Prvý medzinárodný úspech dosiahol v roku 1900, keď bol v Paríži 2. – 3. Vo Viedni 1903 bol na gambitovom turnaji 2., v Monte Carlo 1904 bol 3., v tom istom roku tu bol na ďalšom gambitovom turnaji 1. – 2., vyhral turnaj v St. Louis 1904. Potom prišiel jeho najväčší úspech. Zvíťazil v turnaji v Cambridge Springs 1904 s dvojbodovým náskokom pred majstrom sveta Emanuelom Laskerom. V roku 1905 zohral v Norimbergu zápas so Siegbertom Tarraschom, ktorý prehral vysoko 1:8(=8). V tom istom roku vyhral turnaj v Scheveningene a v Barmen bol 3. V Norimbergu 1906 bol 1., v Ostende 1907 3. – 4. V roku 1907 zohral zápas o titul majstra sveta s Laskerom, utrpel však ťažkú porážku v pomere 0:8(=7). Po niekoľkých nevydarených turnajoch prišiel úspech v podobe 1. miesta v Düsseldorfe 1908. V roku 1909 vyhral zápas o titul majstra USA proti J. W. Showalterovi v pomere 8½:3½(7:2, =3). Titul majstra USA držal až do roku 1936. Vzápätí však utrpel vysokú prehru proti mladému J. R. Capablancovi v pomere 1:8, =14. V Hamburgu 1910 skončil 5.-6., rovnako tak v Karlových Varoch 1911. Vyhral v New Yorku 1911, v San Sebastian 1911 bol 4., v Piešťanoch 1912 bol 3., v New Yorku 1913 2., vyhral v Havane 1913, v Petrohrade 1914 skončil 5., v New Yorku 1915 2., 1918 3. a 1924 4. V Baden-Badene 1925 skončil 5. – 6., v tom istom roku bol v Mariánských Lázňach 3. – 4. a v Moskve 4. V Chicagu 1926 bol 1., v New Yorku 1927 bol až posledný, 6. V Londýne 1927 bol 3., v Brne 1927 3. – 4., v Budapešti 1928 2., v Hastingse 1928/29 1. – 3., čo bol jeho posledný väčší turnajový úspech.
V rokoch 1931 – 1937 reprezentoval USA (aj vo funkcii kapitána družstva) na šachových olympiádach a napriek vyššiemu veku patril k spoľahlivým oporám.
Frank James Marshall zomrel 9. 11. 1944 v New Yorku.
- Levitsky - Marshall
- Breslau 1912
- Francúzska obrana, C10

- 1. e4 e6
- 2. d4 d5
- 3. Jc3 c5?!
- 4. Jf3 Jc6
- 5. exd5 exd5
- 6. Se2 Jf6
- 7. O-O Se7
- 8. Sg5 O-O
- 9. dxc5 Se6
- 10. Jd4 Sxc5
- 11. Jxe6 fxe6
- 12. Sg4 Dd6
- 13. Sh3 Vae8
- 14. Dd2 Sb4
- 15. Sxf6 Vxf6
- 16. Vad1 Dc5
- 17. De2 Sxc3
- 18. bxc3 Dxc3
- 19. Vxd5 Jd4
- 20. Dh5 Vef8
- 21. Ve5 Vh6
- 22. Dg5 Vxh3
- 23. Vc5 Qg3!!
- Biely sa vzdal.
# Vladimír Miro
Vladimír Miro (* 15. október 1910, Považská Bystrica – † 30. september 1970, Považská Bystrica) bol  slovenský pedagóg a spisovateľ.

## Rodina
- otec Jozef Miro
- matka Katarína rod. Belásová
- manželka Božena rod. Poliaková


## Životopis
Pedagogické štúdium ukončil v roku 1930 – 1932 na učiteľskom ústave v Turčianskych Tepliciach, popri učiteľskej praxi na ľudových a stredných školách, poslucháč histórie na Filozofickej fakulte UK v Bratislave. V roku 1954 – 1960 pracovník Povereníctva Krajského ústavu pre ďalšie vzdelávanie učiteľov v Žiline, v roku 1960 – 1970 v Banskej Bystrici. Autor historického románu, poviedok, krátkych próz, učebných textov z dejepisu a odborných textov.

## Dielo
- 1969 – Horúce nebo čiže epizóda, historický román
# Urban exploration
Urban exploration (skrátene urbex; doslova „mestský prieskum“) alebo infiltrácia je súkromný prieskum verejne/oficiálne neprístupných nadzemných aj podzemných objektov a zariadení vytvorených ľuďmi najmä v mestách.

## Charakteristika
Urban exploration je prienikom medzi „archeológiou“, fotografovaním interiérov nevyužívanej architektúry a adrenalínovým športom. Medzi skúmané objekty patria najmä katakomby, staré nepoužívané budovy, kanalizácia, staré továrne, strechy, kostoly, nemocnice, tunely, mosty a podobne. 
Motiváciou pre mestský prieskum môže byť amatérsky či profesionálny záujem o podobu a dejiny zaujímavých architektonických diel (najmä továrenské haly, mosty, tunely), niektorí nadšenci urbexu vyhľadávajú v budovách zvyšky starých strojov alebo technologického vybavenia, iní sú skôr fotografmi, ktorí iba hľadajú zaujímavé exteriéry alebo interiéry (v opustených budovách, továrňach, železničných staniciach), prípadne hľadajú netradičné výhľady (na mostoch alebo komínoch) a pod. Časť nadšencov vníma urbex ako módny adrenalínový šport a ich cieľom je dostať sa na neprístupné alebo zákonom zakázané miesta, kde si často zhotovujú fotografie a videá, ktoré zverejňujú na internete. 
Pre mestský prieskum by ale malo platiť základné pravidlo: „Neodnášaj nič než fotky, nenechávaj nič než stopy“. Je neprípustné z navštívených objektov niečo vyniesť alebo ich akýmkoľvek spôsobom znehodnocovať. Prívrženci urban exploration sa naopak snažia poukázať na kultúrno-umelecké hodnoty opustených objektov a iniciovať ich obnovu.
Na Slovensku sa urbexu venuje niekoľko desiatok nadšencov, jedným z nich je aj youtuber Ivan Donoval a maliar Juraj Florek, ktorý v roku 2017 pripravuje vlastnú knihu o fenoméne urban exploration.

## Iné projekty
- Commons ponúka multimediálne súbory na tému Urban exploration
# Bank of America
Bank of America (NYSE: BAC TYO: 8648) je americká nadnárodná investičná banka a holdingová spoločnosť poskytujúca finančné služby, so sídlom v meste Charlotte v Severnej Karolíne a New Yorku. Je najväčšia komerčná banka v USA v zmysle vkladov a najväčšia spoločnosť svojho druhu na svete. Bank of America patrí medzi 4 najväčšie bankové inštitúcie v USA a medzi najväčšie banky na svete. Podľa trhovej kapitalizácie je najväčšou americkou spoločnosťou, ktorá nie je časťou Dow Jones Industrial Average. 19. júla 2006 ohlásila Bank of America v druhom kvartáli 2006 čistý príjem 5,48 miliárd USD, čím predbehla prvýkrát Citigroup.

## Iné projekty
- Commons ponúka multimediálne súbory na tému Bank of America
# Bukovina nad Labem
Bukovina nad Labem je obec v Česku v okrese Pardubice v Pardubickom kraji. 1. januára 2012 tu žilo 229 obyvateľov, z toho 113 mužov a 116 žien, pričom priemerný vek v obci bol 39,8 roka (muži 38,9 roka, ženy 40,7 roka).

## Iné projekty
- Commons ponúka multimediálne súbory na tému Bukovina nad Labem
# NGC 5994
Súradnice:  15h 46m 53s; 17° 52′ 23″
NGC 5994 je galaxia v súhvezdí Had, ktorú objavil anglický astronóm William Parsons Rosse 9. marca 1851. Spolu s NGC 5996 má označenie Arp 72. Halton Arp ich zaradil do svojho katalógu podivných galaxií medzi špirálové galaxie s malým sprievodcom s veľkou plošnou jasnosťou.
Jej zdanlivá hviezdna veľkosť je 14,8.
# Breitenau (Bas-Rhin)
Breitenau je francúzska obec, ktorá sa nachádza v departemente Bas-Rhin, v regióne Alsasko.

## Poloha
Obec má rozlohu 4,29 km². Najvyšší bod je položený 700 m n. m. a najnižší bod 290 m n. m.

## Obyvateľstvo
Počet obyvateľov obce je 312 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Július Šefránek
Július Šefránek (* 15. júl 1906, Skalica – † 13. máj 1973, Bratislava) bol politický pracovník, novinár, redaktor, vysokoškolský pedagóg, funkcionár KSČ.

## Rodina
- otec Herman Šefránek
- matka Helena, rod. Kolleková


## Životopis
Funkcionár KSČ, šéfredaktor Pravdy, ved. odd. propagácie a agitácie na ÚV KSS. Profesor vedeckého komunizmu ÚML a rektor UK v Bratislave. Venoval sa otázkam komunistickej ideológie, filozofie a dejinám komunistického hnutia. Viedol krúžky a večerné školy straníckeho vzdelávania. Autor štúdií, propagandistických článkov a brožúr. Účastník ilegálneho protifašistického odboja a SNP. Počas SNP hlavný redaktor Pravdy v Banskej Bystrici, účastník zjednocovacieho zjazdu KSS a soc. demokracie v Banskej Bystrici. V pedagogickom procese sa zúčastňoval na deformovaní niekoľkých generácií.

## Ocenenie
- Roku 1945 vyznamenaný Radom SNP I.st. a Čs. vojnovým krížom 1939, Čs. medailou Za zásluhy I.st. 1966 Radom práce a i.
# Aerials
„Aerials“ je skladba arménsko-americkej alternatívnej metalovej skupiny System of a Down. Bola vydaná v roku 2002 z ich druhého štúdiového albumu Toxicity. Za túto skladbu získala skupina v roku 2003 nomináciu na cenu Grammy v kategórii Best Hard Rock Performance. Skladba sa tiež dostala na 1. miesto v rebríčkoch Hot Mainstream Rock Tracks a Hot Modern Rock Tracks.
Verzia skladby na albume má dĺžku 6 minút a 11 sekúnd, pričom skrytá skladba zvaná „Arto“ začína na 3 minútach a 58 sekundách. Samotná skladba „Aerials“ končí na 3 minútach a 54 sekundách. V skladbe „Arto“ zahral aj arménsky hudobník Arto Tunçboyacıyan, spolu so skupinou, ktorá hrala tradičnú arménsku hymnu Arménskej apoštolskej cirkvi s názvom „Der Voghormya“.
Počas hrania tejto skladby na koncertoch hral Serj Tankian na rytmickej gitare.

## Zoznam skladieb
| 1. | „Aerials“                          | Serj Tankian, Daron Malakian | Daron Malakian                 | 3:57 |
| 2. | „Toxicity“ (Live)                  | Serj Tankian                 | Shavo Odadjian, Daron Malakian | 3:38 |
| 3. | „Sugar“ (Live)                     | Serj Tankian                 | Shavo Odadjian, Daron Malakian | 4:10 |
| 4. | „P.L.U.C.K.“ (Live)                | Serj Tankian                 | Daron Malakian                 | 4:09 |
| 5. | „Aerials“ (Live Video/DVD Version) | Serj Tankian, Daron Malakian | Daron Malakian                 |      |

| 1. | „Aerials“                 | Serj Tankian, Daron Malakian | Daron Malakian                 | 3:57 |
| 2. | „Toxicity“ (Live Version) | Serj Tankian                 | Shavo Odadjian, Daron Malakian | 3:38 |
| 3. | „P.L.U.C.K.“ (Live)       | Serj Tankian                 | Daron Malakian                 | 4:09 |

| 1. | „Aerials“           | Serj Tankian, Daron Malakian | Daron Malakian                 | 3:57 |
| 2. | „Toxicity“ (Live)   | Serj Tankian                 | Shavo Odadjian, Daron Malakian | 3:38 |
| 3. | „P.L.U.C.K.“ (Live) | Serj Tankian                 | Daron Malakian                 | 4:09 |
| 4. | „Aerials“ (Video)   | Serj Tankian, Daron Malakian | Daron Malakian                 |      |

| 1. | „Aerials“                    | Serj Tankian, Daron Malakian | Daron Malakian                 | 3:57 |
| 2. | „Streamline“ (Album Version) | Serj Tankian, Daron Malakian | Daron Malakian                 | 3:38 |
| 3. | „Sugar“ (Live)               | Serj Tankian                 | Shavo Odadjian, Daron Malakian | 4:10 |

| 1. | „Aerials“                   | Serj Tankian, Daron Malakian                        | Daron Malakian                                      | 3:57 |
| 2. | „Snowblind“ (Album Version) | Geezer Butler, Tony Iommi, Ozzy Osbourne, Bill Ward | Geezer Butler, Tony Iommi, Ozzy Osbourne, Bill Ward | 4:40 |


## Pozície v rebríčkoch
| Rebríček (2002)                  | Vrcholové pozície |
| -------------------------------- | ----------------- |
| USA (Billboard Hot 100)          | 55                |
| USA (Hot Mainstream Rock Tracks) | 1                 |
| USA (Hot Modern Rock Tracks)     | 1                 |
# Karl Shuker
Dr. Karl P. N. Shuker (* 9. december 1959, West Midlands, Spojené kráľovstvo) je britský prírodovedec a spisovateľ. Žije vo West Midlands v Anglicku. Okrem písania kníh sa živí aj ako poradca v otázkach zoológie a ako spolupracovník masmédií - objavuje sa aj v rozhlase a televízii, a cestuje po celom svete. Jeho špecializáciou je kryptozoológia. Michal Newton o ňom prehlásil: „Dnes je Shuker celosvetovo uznávaný ako autor kníh a výskumník všetkých aspektov života zvierat a záhad, nástupca samotného Heuvelmansa.“ 

## Akademická kariéra
Karl Shuker vyštudoval zoológiu na univerzite v Leedse a zoológiu a komparatívnu fyziológiu na univerzite v Birminghame. Je členom Londýnskej zoologickej spoločnosti, Kráľovskej entomologickej spoločnosti, Medzinárodnej kryptozoologickej spoločnosti a Anglickej obce spisovateľov. V roku 2005 bol po ňom pomenovaný nový druh kmeňa Loricifera, Pliciloricus shukeri.

## Autor
Dr. Shuker napísal trinásť kníh; na ôsmych ďalších sa podieľal. Okrem toho napísal stovky článkov pre časopisy o záhadách akými sú Fortean Times (pre ktoré píše pravidelný stĺpček), Fate, a Strange Magazine. Je aj konzultantom pre zoologickú časť Guinnessovej knihy rekordov; tú istú funkciu vykonával aj pre show Into the Unknown pre Discovery TV.
Širokému publiku predstavil málo známe kryptidy, akými sú napríklad srílanský rohatý šakal, gambijský morský had Gambo, novoguinejský gazeka, indonéský veo, írsky dobhar-chú, zanzibarská makalala, etiopský vták smrti a mnohých ďalších. V anglicky hovoriacich krajinách bol prvý, kto obsiahlo písal o olgojovi chorchojovi.

## Bibliografia
- Mystery Cats of the World, (1989)
- Extraordinary Animals Worldwide, (1991)
- The Lost Ark: New and Rediscovered Animals of the 20th Century, (1993)
- Dragons - A Natural History (1995)
- In Search of Prehistoric Survivors, (1995)
- The Unexplained, (1996)
- From Flying Toads To Snakes With Wings
- Mysteries of Planet Earth, (1999)
- The Hidden Powers of Animals, (2001)
- The New Zoo: New and Rediscovered Animals of the Twentieth Century, (2002)
- The Beasts That Hide From Man, (2003)
- Extraordinary Animals Revisited, (2007)
- Dr Shuker's Casebook, (2008)


## Konzultant
- Man and Beast (1993)
- Secrets of the Natural World (1993)
- Almanac of the Uncanny (1995)
- The Guinness Book of Records/Guinness World Records (1997 - )
- Mysteries of the Deep (1998)
- Guinness Amazing Future (1999)
- The Earth (2000)
- Monsters (2001)
- Chambers Dictionary of the Unexplained (2007)
# Sociálna ekológia
Sociálna ekológia je oblasť poznatkov, ktorá skúma rozličné aspekty vzájomného pôsobenia spoločnosti a prírody.
# 4671 Drtikol
4671 Drtikol je planétka s priemerom 35 km, ktorú objavil Antonín Mrkos 10. januára 1988.
# Medzinárodné letisko Narita
Medzinárodné letisko Narita (jap. 成田国際空港 – Narita Kokusai Kūkō; IATA: NRT, ICAO: RJAA) je medzinárodné letisko ležiace v metropolitnej oblasti Veľké Tokio v Japonsku. Nachádza sa 57,5 km východne od Tokia a 7 km juhovýchodne od Narity. 
Letisko Narita zabezpečuje veľkú časť medzinárodnej dopravy do a z Japonska a je tiež hlavným spojovacím bodom medzi Áziou a Amerikou. V roku 2007 letisko odbavilo 35 478 146 pasažierov, o dekádu neskôr ich bolo už 40 631 193. Je to deviate najrušnejšie letisko na svete a druhé najrušnejšie v Japonsku. Je domovským letiskom pre Japan Airlines, All Nipon Airways a Nippon Cargo Airlines, no slúži aj ako rozbočovač pre Delta Air Lines a United Airlines.
Letisko bolo do roku 2004 známe ako Medzinárodné letisko New Tokyo na rozdiel od medzinárodného letiska v Tokiu, ktoré sa bežne nazýva Tokio-Haneda.

## Iné projekty
- Commons ponúka multimediálne súbory na tému Medzinárodné letisko Narita

| Portal | Letecký portál |
# Zhořská mokřina
Zhořská mokřina je prírodná pamiatka ev. č. 887 na severnom okraji obce Zálesná Zhoř v okrese Brno-venkov. Oblasť spravuje AOPK ČR.

## Ochrana
Predmetom ochrany je bohatá lokalita vstavačovca májového (Dactylorhiza majalis).

## Iné projekty
- Commons ponúka multimediálne súbory na tému Zhořská mokřina
# Martinovka
Martinovka je krátky potok v Šariši, na území okresu Sabinov. Je to ľavostranný prítok Ľutinky, meria 1,7 km a je tokom VII. rádu.
Pramení na styku pohoria Čergov a Spišsko-šarišského medzihoria, východne od obce Ľutina, JJZ od kóty 734 m v nadmorskej výške cca 560 m n. m. Od prameňa tečie najprv juhozápadným smerom geomorfologickým podcelkom Ľubotínska pahorkatina, z východu obteká kótu 558 m na pravom brehu a prechodne sa stáča severojužným smerom. Ďalej priberá krátky ľavostranný prítok a oblúkom sa stáča na západ. Napokon preteká okrajom intravilánu obce Ľutina, pričom podteká cestu III. triedy Pečovská Nová Ves – Livov a južne od centra Ľutiny sa v nadmorskej výške približne 417 m n. m. vlieva do Ľutinky.
# Dublinský záliv
Dublinský záliv (angl. Dublin Bay, ír. Cuan Bhaile Átha Cliath) je záliv v severovýchodnej časti Atlantického oceánu. Leží na východnom pobreží Írska a má polkruhovitý tvar. Na západe ho obklopuje pevnina grófstva Dublin, na východe sa spája s Írskym morom. Na severe začína mysom, na ktorom stojí maják Baily Lighthouse, na juhu siaha k ostrovu Dalkey Island.
V zálive leží jediný ostrov - North Bull Island, ktorý je od pevniny oddelený úzkym a plytkým prielivom a v čase odlivu je spojený s pevninou. Do zálivu ústia rieky Liffey, Santry a Tolka. Celé pobrežie zálivu obklopuje zastavané územie Dublinu. Na pobreží zálivu sa nachádza viacero pláží: Sutton Strand, Sandymount Strand, Merrion Strand. Súčasťou zálivu sú Dublinský prístav, prístav v Dún Laoghaire a Bullock Harbour a malý záliv Scotsman's Bay na južnom pobreží.

## Iné projekty
- Commons ponúka multimediálne súbory na tému Dublinský záliv
# Divá (vrch vo Vihorlatských vrchoch)
Divá (834,6 m n. m.) je vrch vo Vihorlatských vrchoch, krajinnom celku Vihorlatsko-gutinskej oblasti. Leží nad obcou Zemplínske Hámre, približne 7 km južne od Sniny.

## Poloha
Nachádza sa v strednej časti Vihorlatské vrchov, v geomorfologickom podcelku Vihorlat a časti Kyjovská planina. Leží v Prešovskom kraji, v okrese Humenné a na katastrálnom území obce (vojenského obvodu) Valaškovce. Najbližším sídlom sú severne situované Zemplínske Hámre, rovnakým smerom leží aj Snina a Belá nad Cirochou, severozápadne sa nachádza Dlhé nad Cirochou a Modra nad Cirochou a západne Kamenica nad Cirochou a Valaškovce. Územie je súčasťou Chránenej krajinnej oblasti Vihorlat.

## Opis
Divá leží v rázsoche, ktorá vedie z Motrogonu (1 018 m n. m.) v hlavnom hrebeni severozápadným smerom na Čop (866 m n. m.). Východne sa nachádza Jaseňovský vrch (820 m n. m.), Motrogon (1 018 m n. m.), Roh (858 m n. m.), Fedkov (976 m n. m.), Strihovská poľana (981 m n. m.), Diel (974 m n. m.), Veža (927 m n. m.), Nežabec (1 023 m n. m.) a Sninský kameň (1 006 m n. m.), severne Postávka (741 m n. m.), sedlom oddelený Čop (866 m n. m.) a Ščobík (780 m n. m.), západne Trislák (773 m n. m.), Jedlinky (615 m n. m.) a Kyjov (821 m n. m.) a južne Vihorlat (1 076 m n. m.), Ľadovisko (894 m n. m.), Malé Tŕstie (966 m n. m.), Tŕstie (951 m n. m.), Múr (833 m n. m.) a Lysák (821 m n. m.). Oblasť je súčasťou povodia rieky Laborec a jej prítoku Cirocha, kde vodu zo severných svahov odvádza potok Barnov a z južných Kamenica. Na vrchol nevedie značená turistická trasa.

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Vihorlatských vrchov, ojedinele i Bukovské a Slanské vrchy.

## Prístup
Na vrchol nevedie značená turistická trasa, preto prístup je možný zo Zemplínskych Hámrov, prípadne  červeno značenej hrebeňovky cez Motrogon.
# Morský vánok
Morský vánok (bríza) je typ vetra častý pri moriach, oceánoch alebo väčších vodných hladinách. Analogicky sa dá prirovnať k menšiemu monzúnu.
Celá cirkulácia vetra medzi pobrežím a morom je spôsobená vyrovnávaním tlaku, ktorý spôsobuje pohyby vzdušných más.
Morský vánok je bežný hlavne cez deň. Slnečné svetlo svieti na vodnú hladinu a na pevninu. Z fyzikálnych vlastností vody vychádza, že má väčšiu tepelnú kapacitu a dlhšie sa zohrieva. Preto sa pevnina zohreje skôr a sála teplo, ktoré zohrieva vzduch nachádzajúci sa nad ňou. Tento zohriaty vzduch stúpa do väčších výšok odkiaľ sa pohybuje smerom nad vodnú hladinu. Nad pevninou vzniká tlaková níž. Vietor nad morom postupne stráca svoju teplotu a preto klesá opäť dole k vodnej hladine. Nad vodnou hladinou tak vzniká tlaková výš. Z dôvodu vyrovnávaniu tlakov tento už ochladený vietor smeruje opäť k pevnine (do tlakovej níže), kde sa zohrieva a cirkulácia sa opakuje.
Tento vietor pociťujeme ako chladnejší vánok, ktorý fúka od mora, oceánu alebo inej väčšej vodnej plochy.
Po západe slnka sa prestáva zohrievať vodná plocha a pevnina a vzniká tzv. pobrežný vánok.

## Iné projekty
- Commons ponúka multimediálne súbory na tému Morský vánok
# Lotrinsko (región)
Lotrinsko (franc. Lorraine) je francúzsky administratívny región. Nachádza sa na severovýchode Francúzska, blízko hraníc s Nemeckom. Je súčasťou väčšej administratívnej jednotky Grand Est. Hlavným mestom regiónu je Metz.

## Iné projekty
- Commons ponúka multimediálne súbory na tému Lotrinsko (región)
# Bissen
Bissen je luxemburská obec, ktorá sa nachádza v kantóne Mersch v okrese Luxemburg.

## Poloha
Obec má rozlohu 20,75 km². Najvyšší bod je položený 358 m n. m. a najnižší bod 214 m n. m.

## Obyvateľstvo
Bissen má 1954 obyvateľov (2011).
Graf vývoja obyvateľstva:

## Ekonomika
S 5.28% bolo v Bissen nezamestanosť nižšia o 1.69 % ako luxemburský priemer v roku 2010.
# Pätný tunel
Pätný tunel (iné názvy: pätový tunel, úpätný tunel, základňový tunel, základový tunel, (?)údolný tunel; nesprávne základný tunel) je tunel (najmä železničný) prechádzajúci cez horský masív v jeho základoch, teda v relatívne veľmi spodnej časti masívu. 
Kým pre tzv. vrcholový tunel je typické, že je vo vyššej časti masívu, a preto je relatívne krátky a vyžaduje si príjazdové rampy, pätný tunel sa začína a končí na úpätí masívu, preto je relatívne dlhý a nemá (dlhšie) príjazdové rampy. 
Príkladom je Gotthardský pätný tunel, na Slovensku napríklad železničný Tunel Diel a Milochov, no tiež diaľničný Tunel Branisko.
# Montgilbert
Montgilbert je francúzska obec, ktorá sa nachádza v departemente Savoie, v regióne Rhône-Alpes.

## Poloha
Obec má rozlohu 9,53 km². Najvyšší bod je položený 1 470 m n. m. a najnižší bod 318 m n. m.

## Obyvateľstvo
Počet obyvateľov obce je 125 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# HVC 127-41-330
HVC 127-41-330 je vysokorýchlostné mračno vzdialené 2,3 milióna ly od Slnka, medzi galaxiami M31 a M33.
| Portal | Astronomický portál |
# Modena
Modena je mesto v Taliansku, ktoré sa nachádza v Pádskej nížine v provincii Modena v regióne Emilia-Romagna. V roku 2007 malo mesto 179 937 obyvateľov (31. decembra 2007).
Modena je historické mesto známe ako sídlo biskupa. Je známe aj výrobou automobilov, pretože v meste majú továrne známe talianske značky ako Ferrari, De Tomaso, Lamborghini, Pagani a Maserati. V roku 1175 bola v meste založená univerzita. V meste je známa aj výroba balzamikového octu.
Medzi významné a navštevované pamiatky patrí Dóm, ktorý je spolu so zvonicou Torre Civica a námestím Piazza Grande, zapísaný do zoznamu Svetového dedičstva UNESCO.

## Osobnosti mesta
- Guarino Guarini (* 1624 – † 1683), matematik, filozof a architekt neskorého baroka
- Maria Beatrice d’Este (* 1658 - † 1718), anglická kráľovná ako manželka Jakuba II.
- Ludovico Antonio Muratori (* 1672 - † 1750), katolícky kňaz, osvietenský vzdelanec a otec talianskeho dejepisectva
- František III. d´Este (* 1698 - † 1780), vojvoda z Modeny
- Domenico Lorenzo Ponziani (* 1719 - † 1796), šachový majster, teoretik a šachový skladateľ
- Mária Terézia d’Este (* 6. október 1726 – † 30. apríl 1754), modenská princezná
- František V. (* 1819 – †  1875), modenský vojvoda a arcivojvoda rakúsky
- Enzo Ferrari (* 1898 - †  1988), automobilový pretekár, zakladateľ automobilky Ferrari
- Mirella Freni (* 1935), sopranistka
- Luciano Pavarotti (* 1935 – †  2007), operný spevák, prezývaný „kráľ vysokého C“
- Maurizio Cheli (* 1959), vojenský letec a bývalý astronaut


## Partnerské mestá
- Linz, Rakúsko
- Londrina, Brazília
- Novi Sad, Srbsko
- Saint Paul, Minnesota, USA


## Iné projekty
- Commons ponúka multimediálne súbory na tému Modena
# Umelecká činnosť
Umelecká činnosť je čínnosť, v procese ktorej sa vytvára a vníma umelecké dielo.
# Aix (Corrèze)
Aix je francúzska obec, ktorá sa nachádza v departemente Corrèze, v regióne Limuzínsko.

## Poloha
Obec má rozlohu 48,02 km². Najvyšší bod je položený 880 m n. m. a najnižší bod 650 m n. m.

## Obyvateľstvo
Počet obyvateľov obce je 384 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Ting Li-žen
Ting Li-žen (čín. 丁立人, pchin-jin: Dīng Lìrén; 24. október 1992, Wen-čou, Čína) je čínsky šachista, s ratingom Elo 2728 je 2. najlepším čínskym šachovým hráčom v rebríčku FIDE (k 31. 12. 2024). V rokoch 2023–2024 bol držiteľom titulu majstra sveta v šachu.
Šach sa naučil hrať vo veku 4 rokov. Jeho šachová kvalita rýchlo rástla, niekoľkokrát vyhral čínsky šampionát mládeže. V roku 2009 zvíťazil vo veku 17 rokov na národnom šampionáte, čím získal nielen titul veľmajstra, no stal sa aj najmladším čínskym víťazom tohto turnaja v dejinách. V roku 2017 sa tiež ako prvý čínsky hráč kvalifikoval na turnaj kandidátov. Na turnaji v roku 2018 o právo vyzvať na zápas majstra sveta Magnusa Carlsena zvíťazil Fabiano Caruana, Ting Li-žen skončil 4., s konečným výsledkom 7½ bodov zo 14 partií. Kvalifikoval sa aj na ďalší turnaj kandidátov v roku 2020 (ktorý od 26. marca 2020 do 19. apríla 2021 Medzinárodná šachová federácia kvôli pandémii COVID-19 prerušila), kde skončil na piatom mieste.
V roku 2023 hral o titul majstra sveta na Majstrovstvách sveta v šachu proti Janovi Nepomňaščijovi, proti ktorému mal pôvodne svoj titul obhajovať terajší majster sveta Magnus Carlsen, ktorý sa ale titulu vzdal. So skóre 7 (+ 2½) sa mu v tajbrejku podarilo Nepomňaščijho zdolať, stavajúc sa tak prvým šachovým majstrom sveta z Číny. O titul ho, po hrubej chybe v remízovej koncovke poslednej partie, roku 2024 pripravil indický veľmajster Dommaradžu Gukeš pomerom 7½–6½.

## Iné projekty
- Commons ponúka multimediálne súbory na tému Ting Li-žen
# 1375

## Úmrtia
- 21. december – Giovanni Boccaccio, taliansky spisovateľ
# Žabník skorocelový
Žabník skorocelový (Alisma plantago-aquatica L.) je druh jednoklíčnolistových rastlín z čeľade žabníkovité (Alismataceae).

## Opis
Ide o vytrvalú bahennú až vodnú rastlinu, dorastá do výšky cca 20 – 100 cm s hľuznatým podzemkom. Listy sú stopkaté, usporiadané do prízemnej ružice, čepele sú vajcovité, elipsovité až kopijovité, na báze väčšinou srdcovité až uťaté, len málokedy klinovité.
Kvety sú usporiadané do súkvetia, ide o vrcholovú metlinu. Okvetie je rozlíšené na kalich a korunu. Kalichové sú 3, korunné tiež 3, korunné lístky sú biele, nie ružovkasté ako u podobného žabníka kopijovitého. Kvety sa otvárajú hlavne popoludní. Gyneceum je apokarpné. Čnelka je priama a bliznová časť zaberá len 1/8 – 1/3 dĺžky čnelky. Plodom sú nažky usporiadané v súplodí.

## Rozšírenie vo svete
Žabník skorocelový rastie v rozsiahlych oblastiach Európy a Ázie. Zo Severnej Ameriky je udávaný ako nepôvodný z Aljašky, inak tam je nahradený príbuznými druhmi Alisma subcordatum a Alisma triviale.

## Galéria
- List
- Kvety
- Detail kvetu
- Semená


## Iné projekty
- Commons ponúka multimediálne súbory na tému Žabník skorocelový
- Wikidruhy ponúkajú informácie na tému Žabník skorocelový
# Zoznam kultúrnych pamiatok v obci Radnovce
Tento zoznam je súčasťou slovenských zoznamov kultúrnych pamiatok, ktoré sú v štádiu vytvárania.
Toto je zoznam kultúrnych pamiatok v obci Radnovce v okrese Rimavská Sobota.
Zoznam bol vytvorený na základe zoznamu, ktorý bol zverejnený na webe Pamiatkového úradu Slovenskej republiky (PÚSR).
V súčasnosti je na webovej stránke PÚSR dostupné vyhľadávanie podľa jednotlivých obcí.
| Fotografia[1] |              | Názov pamiatky | Adresa / súradnice | ID[2]       | Popis podľa databázy PÚSR[3]                                        | Poznámka |
| ------------- | ------------ | -------------- | ------------------ | ----------- | ------------------------------------------------------------------- | -------- |
| áno           | Nahrať súbor | Kostol         | KÚ: Radnovce       | 609-11069/0 | Unifikovaný názov PO: kostol Bližšie určenie; zaužívaný názov: ref. |          |


## Vysvetlivky
1. ^  Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.
  -  – Tu sa nachádzajú ďalšie obrázky objektu na Wikimedia Commons.
  -  – Odkaz na nahratie nového obrázku, pričom určité parametre sú vopred vyplnené.
2. ^  Identifikačné číslo objektu, prvú časť tvorí číslo okresu, druhú časť tvorí číslo, pod ktorým je pamiatka evidovaná v ÚZPF.
3. ^  Označenie pamiatky prebraté z databázy PÚSR. Použité skratky:
  - PÚSR – Pamiatkový úrad Slovenskej republiky
  - NKP – Národná kultúrna pamiatka
  - PO – Pamiatkový objekt
  - ÚZPF – Ústredný zoznam pamiatkového fondu


## Iné projekty
- Commons ponúka multimediálne súbory na tému Zoznam kultúrnych pamiatok v obci Radnovce